Diari Oficial de la Generalitat Valenciana


Sumari del DOGV 10327, del 20-02-2025 (2025/2539)

RESOLUCIÓ 2025-0233, de 13 de febrer de 2025, de la Direcció Gerència, per la qual es fa públic l'Acord de 27 de desembre de 2024, de la modificació de l'RLT relativa a l'amortització de llocs de naturalesa funcionarial i laboral i a la creació de naturalesa estatutària.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10457

Data del DOGV
:   20-02-2025

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2025/2539

CVE
:   DKCO-D-3947-4932

Data del document
:   13-02-2025

Organisme emissor
:   Consorci Hospitalari Provincial de Castelló

Tipus de document
:   Resolució

El director gerent del Consorci, amb l'ús de les facultats atribuïdes per l'article 23.c) dels estatuts del Consorci,

RESOL

*Únic*

Fer públic en el *Diari Oficial de la Generalitat Valenciana*  l'Acord de 27 de desembre de 2024, de la modificació de l'RLT relativa a l'amortització de llocs de naturalesa funcionarial i laboral i a la creació de naturalesa estatutària.

«El Consell de Govern del Consorci Hospitalari Provincial de Castelló, reunit en la sessió ordinària, de 27 de desembre de 2024, ha aprovat per majoria, entre altres, l'acord següent:

Aprovació de la modificació de l'RLT relativa a l'amortització de llocs de naturalesa funcionarial i laboral i a la creació de naturalesa estatutària

La relació de llocs de treball vigent en el Consorci Hospitalari Provincial de Castelló (CHPCS), després de l'anul·lació de la plantilla orgànica 2020, és l'VHD 4825 i les posteriors modificacions publicades en els diaris oficials corresponents.

La modificació proposada es va presentar en la Mesa General de Negociació convocada per la Direcció Gerència per al passat dia 27 de novembre de 2024, si bé esta no va poder constituir-se per la falta de quòrum necessari davant l'absència dels representants sindicals de CCOO i UGT.

Vist l'informe justificatiu elaborat per la Direcció Econòmica de 12 de novembre de 2024, l'hospital ha identificat la necessitat de reestructurar i optimitzar la seua plantilla per a millorar la qualitat i l'eficiència en l'atenció als pacients, així com per a ajustar-se a les noves demandes tecnològiques i operatives.

Després d'una anàlisi exhaustiva dels recursos actuals i les àrees de millora, la Direcció del centre proposa l'amortització i la creació de les places/llocs següents:

Amortització:

– Una plaça/lloc de programador o programadora informàtics (núm. 3316).

– Una plaça/lloc d'ordenança (núm. 236).

– Una plaça/lloc d'assistent o assistenta socials (núm. 736).

– Una plaça/lloc de monitor o monitora educadors (núm. 980).

– Una plaça/lloc d'ajudant o ajudanta de magatzem (núm. 1030).

Creació:

– Una plaça/lloc de tècnic o tècnica d'informàtica (2165).

– Dos places/llocs de zelador o zeladora sense atenció al pacient (núm. 2166 i 2168).

– Una plaça/lloc de treballador o treballadora socials (núm. 2167).

– Una plaça/lloc de terapeuta ocupacional (2182).

– Una plaça/lloc d'auxiliar administratiu/iva (2183).

Les places/llocs esmentats que es proposen crear, ho són de naturalesa estatutària. Així, la Llei de funció pública valenciana, els pronunciaments judicials de processos en els quals el Consorci ha estat encausa, i l'Estatut marc del personal estatutari de les IS, juntament amb la redacció de la disposició addicional única de la Llei 15/1997 de 25 d'abril, sobre habilitació de noves formes de gestió del sistema nacional de salut, han interpretat que el personal dels consorcis sanitaris ha de ser personal estatutari, per considerar-se este un ens públic administratiu, i per ser el seu personal professionals de la sanitat pública. Esta és, en definitiva, la consideració de les decisions judicials, que han determinat que la modificació de la plantilla i llocs de treball es realitze sobre la base de la creació de places noves, siguen bàsiques o singularitzades, de personal estatutari, juntament amb la transformació de places bàsiques sense reserva de personal funcionari que d'acord amb el que es disposa en la disposició addicional 38a de la Llei de pressupostos de la Generalitat Valenciana, es reconvertisquen en llocs de naturalesa estatutària.

Per tot això, en virtut de les facultats conferides en l'article 13.j) dels Estatuts del Consorci, el Consell de Govern, per majoria, aprova l'acord següent:

*Primer*

Aprovar la modificació de la relació de llocs de treball, amb l'amortització de les places/llocs següents:

– Una plaça/lloc de programador o programadora informàtics (núm. 3316).

– Una plaça/lloc d'ordenança (núm. 236).

– Una plaça/lloc d'assistent o assistenta socials (núm.736).

– Una plaça/lloc de monitor o monitora educador/a (núm. 980).

– Una plaça/lloc d'ajudant o ajudanta de magatzem (núm. 1030)

*Segon*

Aprovar la modificació de la relació de llocs de treball amb la creació de les places/llocs següents:

– Una plaça/lloc de tècnic o tècnica d'informàtica (2165).

– Dos places/llocs de zelador o zeladora sense atenció al pacient (núm. 2166 i 2168)

– Una plaça/lloc de treballador o treballadora socials (núm.2167).

– Una plaça/lloc de terapeuta ocupacional (núm. 2182)

– Una plaça/lloc d'auxiliar administratiu/iva (núm. 2183).»

Contra esta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé un recurs contenciós administratiu en el termini de dos mesos davant del jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que s'estime procedent.

  

Castelló de la Plana, 13 de febrer de 2025

Matías Real López

Director gerent